钦定古今图书集成/明伦汇编/氏族典/第108卷 > 《廖用贤尚友录》 > 雷宗
## 钦定古今图书集成/明伦汇编/氏族典/第108卷 > 《廖用贤尚友录》 > 雷宗

按《安庆府志》：“宗字希曾，桐城人。弘治间进士，授知汝
阳县，绰有善政，擢四川道监察御史。正德时，征霸州
剧贼，奉命监诸军，风裁凛然，以功见忌于同事，诬之
被逮，谪浏阳典史，转知崞县，告休。宗鲠直不阿，廉洁
自立，家居十馀年，贞志甘贫，士大夫咸推重焉。”